Стандарттары халыҡ-ара характерға эйә булған юғары белемдән айырмалы рәүештә, (Болонья процесы), урта белем сифаты, уҡыусыларҙы һәм уҡыу программаларын әҙерләү стандарттары һәр айырым илдә дәүләт кимәлендә эшкәртелә. Урта белем биреүҙә берҙәм халыҡ-ара мәғариф стандарты юҡ тиерлек: мәктәптә уҡыу дауамлығына (кәмендә 12 йыл) һәм мәктәпте тәмамлаусылар өсөн дәүләт имтихандарын кертеү зарурлығына гөмүми талаптар ғына бар. Бер илдә уҡыусылар 6 имтихан (Бөйөк Британия, Франция) , башҡа илдәрҙә 12 (Швейцария) имтихан тапшыра. Күп илдәрҙә мәктәптә уҡыу 12 йыл тәшкил итә, әммә Германияла, Австрияла урта белем биреү 13 йыл күҙ уңында тотола. СССР -ҙа уҡыу циклы 10 йыл тәшкил итте, ә имтихан һаны – 6. Хәҙер Рәсәйҙә уҡыу циклы 1 йылға артты һәм 11 йыл тәшкил итә, ләкин мотлаҡ дәүләт имтихандары 2 -гә тиклем кәмене, рус теле һәм математиканан ғына имтихан ҡалдырылды. Ҡалған имтихандар сығарылыш уҡыусыһы теләге буйынса тапшырыла.